钦定古今图书集成/明伦汇编/闺媛典/第065卷 > 姚肇畬妻尹氏
## 钦定古今图书集成/明伦汇编/闺媛典/第065卷 > 姚肇畬妻尹氏

按《广东通志》：尹氏，增城仲美女，归进士姚珩孙肇畬。
一载，夫患痘疹，尹辍粒数日，朝夕不离侧。夫危笃，呼
其兄嫂，托以孤女命尹曰：“汝年少，不宜守。”尹垂泣，誓
先死。顷之病急，尹大恸数声，密持其孤付谨厚女仆，
以衣一袭酬之，嘱曰：“善视吾女，幽冥当相报。”遂自经
于寝所。次日夫亡，乡里闻之，皆流涕。邑令表其家。